title: Decizia Comisiei din 21 iunie 2012 de numire a unor experți științifici independenți în Comitetul consultativ pentru evaluarea riscurilor în materie de farmacovigilență  Text cu relevanță pentru SEE

text:
               22.6.2012

               RO

               Jurnalul Oficial al Uniunii Europene

               C 182/9

         DECIZIA COMISIEI
   din 21 iunie 2012
   de numire a unor experți științifici independenți în Comitetul consultativ pentru evaluarea riscurilor în materie de farmacovigilență
   (Text cu relevanță pentru SEE)
   2012/C 182/06
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (1), în special articolul 61a alineatul (1),
   întrucât:

               (1)

               Articolul 61a alineatul (1) din Regulamentul (CE) nr. 726/2004 prevede numirea de către Comisie a șase experți științifici independenți în calitate de membri ai Comitetului consultativ pentru evaluarea riscurilor în materie de farmacovigilență.

               (2)

               Articolul 61a alineatul (1) din Regulamentul (CE) nr. 726/2004 prevede că numirea membrilor respectivi de către Comisie se face în scopul asigurării faptului că expertiza relevantă este disponibilă în cadrul comitetului.

               (3)

               În conformitate cu articolul 61a alineatul (1) din Regulamentul (CE) nr. 726/2004, Comisia a lansat o cerere publică de exprimare a interesului.

               (4)

               Membrii comitetului sunt numiți pe o perioadă de trei ani, începând cu 2 iulie 2012, perioadă care poate fi reînnoită o dată.

               (5)

               În cazul în care un expert științific independent numit prin prezenta decizie nu mai este în măsură să contribuie în mod eficient la lucrările comitetului sau demisionează, Comisia poate înlocui acest membru din lista de rezervă, pentru perioada rămasă din mandatul membrului respectiv,

         ADOPTĂ PREZENTA DECIZIE:
   Articolul 1
   Următoarele persoane sunt numite membri ai Comitetului consultativ pentru evaluarea riscurilor în materie de farmacovigilență, pentru o perioadă de trei ani, începând cu 2 iulie 2012:

               —

               Jane Ahlqvist RASTAD;

               —

               Marie Louise DE BRUIN;

               —

               Stephen J. W. EVANS;

               —

               Brigitte KELLER-STANISLAWSKI;

               —

               Hervé LE LOUET;

               —

               Lennart WALDENLIND.

         Articolul 2
   Următoarele persoane sunt înscrise pe o listă de rezervă, în funcție de merit:

               —

               Thierry TRENQUE;

               —

               Michael THEODORAKIS;

               —

               Giampiero MAZZAGLIA;

               —

               Marie-Christine PERAULT-POCHAT;

               —

               Annemarie HVIDBERG HELLEBEK.

      Adoptată la Bruxelles, 21 iunie 2012.

            Pentru Comisie

         John DALLI

            Membru al Comisiei

      (1)  JO L 136, 30.4.2004, p. 1.


title: Decizia Comisiei din 22 iulie 1997 privind formatul general al agrementului tehnic european privind produsele pentru construcțiiText cu relevanță pentru SEE.

text:
Anunţ juridic important

|

31997D0571

Official Journal L 236 , 27/08/1997 P. 0007 - 0013 Ediţie specială în limba cehă Chapter 13 Volume 019 P. 231  - 237 Ediţie specială în limba estonă Chapter 13 Volume 019 P. 231  - 237 Ediţie specială în limba maghiară Chapter 13 Volume 019 P. 231  - 237 Ediţie specială în limba lituaniană Chapter 13 Volume 019 P. 231  - 237 Ediţie specială în limba letonă Chapter 13 Volume 019 P. 231  - 237 Ediţie specială în limba malteză Chapter 13 Volume 019 P. 231  - 237 Ediţie specială în limba polonă Chapter 13 Volume 019 P. 231  - 237 Ediţie specială în limba slovacă Chapter 13 Volume 019 P. 231  - 237 Ediţie specială în limba slovenă Chapter 13 Volume 019 P. 231  - 237

		19970722Decizia Comisieidin 22 iulie 1997privind formatul general al agrementului tehnic european privind produsele pentru construcții(Text cu relevanță pentru SEE)(97/571/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții [1], astfel cum a fost modificată prin Directiva 93/68/CEE [2], în special anexa II,întrucât, în temeiul articolului 8 din Directiva 89/106/CEE, agrementul tehnic european se poate acorda pentru anumite produse, în special pentru produsele pentru care nu există nici un standard armonizat, nici un standard național recunoscut, nici un mandat pentru un standard armonizat și pentru produsele care diferă semnificativ de standardele armonizate sau cele naționale recunoscute;întrucât Decizia 94/23/CE [3] a Comisiei stabilește normele de procedură comune pentru solicitarea, elaborarea și acordarea agrementului tehnic european;întrucât, în temeiul anexei 1 la decizia menționată, formatul și conținutul agrementului tehnic european trebuie să corespundă "formatului general" aprobat de Comisie;întrucât măsurile prevăzute de prezenta decizie sunt în conformitate cu avizul Comitetului permanent pentru construcții,ADOPTĂ PREZENTA DECIZIE:Articol unicConform Directivei 89/106/CEE, agrementul tehnic european respectă formatul general prevăzut în anexa la prezenta decizie.Adoptată la Bruxelles, 22 iulie 1997.Pentru ComisieMartin BangemannMembru al Comisiei[1] JO L 40, 11.2.1989, p. 12.[2] JO L 220, 30.8.1993, p. 1.[3] JO L 17, 20.1.1994, p. 34.--------------------------------------------------19970722ANEXĂFORMATUL GENERAL AL AGREMENTULUI TEHNIC EUROPEAN (ATE)NotăScopul prezentului "format general al agrementului tehnic european" este asigurarea unei configurații eminamente uniforme a ATE, indiferent de produsele pentru construcții în cauză sau organismul EOTA care emite ATE.În acest scop, "formatul general" stabilește- conținutul general, secțiunile comune și numerotarea acestora;- formularea titlurilor generale;- formularea clauzelor comuneși oferă informații generale (caractere cursive) cu privire la modul de elaborare a diferitelor secțiuni și clauze specifice pentru ATE.… Denumirea, adresa și sigla organismului de agrementare care emite ATE;Autorizat și notificat în conformitate cu articolul 10 din Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții.MEMBRU EOTA(se prezintă sigla EOTA)ORGANIZAȚIA EUROPEANĂ PENTRU AGREMENTE TEHNICE… Se menționează denumirea completă a EOTA în limba engleză și, pe un alt rând, în limba (limbile) oficială (oficiale) a (ale) organismului de agrementare care emite ATEAGREMENT TEHNIC EUROPEAN ATE — …(numărul conform sistemului de numerotare EOTA)Denumire comercială: …se menționează denumirea (denumirile) comercială (comerciale), în cazul în care există, sau altă referință a produsului (produselor) utilizată în Comunitate (și alte state din SEE) pentru comercializarea produsului (produselor). Denumirea (denumirile) comercială (comerciale) sau altă referință a produsului (produselor) nu ar trebui să ducă la confuzii cu privire la performanța sau utilizarea proiectată a produsului (produselor).Titularul agrementului: …se menționează numele și adresa producătorului sau a reprezentantului autorizat al acestuia, stabilit în Comunitate, pentru care s-a emis ATE [articolul 9 alineatul (3) din Directiva 89/106/CEE a Consiliului, denumită în continuare "DPC"; punctul 2.1 din Normele de procedură comune, denumite în continuare "DPC" din anexa la Decizia 94/23/CE a Comisiei].Tipul general și utilizarea produsului (produselor) pentru construcții:…Se indică tipul general și utilizarea proiectată a produsului (produselor) specificat(e) în ATE, precum și nivelele/clasele principale de performanță, în cazul în care acest lucru este relevant [în conformitate cu articolul 3 alineatul (2) și articolul 6 alineatul (3) din DPC], mai întâi în limba (limbile) oficială (oficiale) a (ale) organismului EOTA emitent și apoi în traducere engleză.Valabil | de la: … până la: …[A se vedea articolul 8 alineatul (4) din DPC] |Fabrica (fabricile) producătoare [1]:… Se indică fabrica(fabricile) producătoare. În cazul în care există un număr mare de fabrici/sedii producătoare, acestea ar trebui să se menționeze într-o anexă la care să se facă trimitere.Prezentul agrement tehnic european conține … pagini care includ … anexe care sunt parte integrantă din document. [Se indică numărul total de pagini (text și desene, în cazul în care există, din partea principală și anexe) și numărul de anexe.]I. BAZA LEGALĂ ȘI CONDIȚII GENERALE1. … (denumirea organismului de agrementare) emite prezentul agrement tehnic european în conformitate cu:- Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții [2];- se indică legislația națională care transpune DPC, numai în cazul în care legislația națională a statului membru pe teritoriul căruia se află organismul de agrementare emitent prevede acest lucru;- Normele de procedură comune pentru solicitarea, elaborarea și acordarea agrementului tehnic european, menționate de anexa la Decizia 94/23/CEE a Comisiei [3];- Orientările … se indică titlul și numărul orientărilor ATE, pe baza cărora se acordă ATE, cu excepția cazului în care ATE nu se emite pe baza unor orientări ATE prevăzute la punctul 3.2 din Normele de procedură comune, în conformitate cu articolul 9 alineatul (2) din DPC.2. … (denumirea organismului de agrementare emitent) este autorizat să verifice îndeplinirea dispozițiilor prezentului ATE. Verificarea poate avea loc în fabrica (fabricile) producătoare (de exemplu verificări referitoare la îndeplinirea ipotezelor prevăzute de prezentul agrement tehnic european cu privire la procesul de producție). Cu toate acestea, responsabilitatea pentru conformitatea produselor cu agrementul tehnic european și pentru conformitatea acestora cu utilizarea proiectată îi revine titularului agrementului tehnic european.3. Prezentul agrement tehnic european nu se poate transfera altor producători sau reprezentanți autorizați ai producătorilor decât cei indicați la pagina 1 sau altor fabrici producătoare decât cele indicate la pagina 1/stabilite în contextul prezentului agrement tehnic european (se elimină după caz).4. …(denumirea organismului de agrementare emitent) poate retrage prezentul agrement tehnic european, în conformitate cu articolul 5 alineatul (1) din Directiva 89/106/CEE a Consiliului.5. Prezentul agrement tehnic european se reproduce integral, inclusiv prin transmiterea prin mijloace electronice. Cu toate acestea, se poate realiza o reproducere parțială cu acordul scris al … (denumirea organismului de agrementare emitent). În acest caz, reproducerea parțială trebuie să respecte originalul. Textele și desenele din broșurile publicitare nu trebuie să contravină agrementului tehnic european sau să-l folosească în mod greșit.6. Organismul de agrementare emite agrementul tehnic european în limba (limbile) oficială (oficiale) a (ale) acestuia. Aceste versiuni ar trebui să corespundă în totalitate versiunii folosite de EOTA în mod curent. Traducerile în alte limbi trebuie să respecte originalul.II. CONDIȚII SPECIFICE REFERITOARE LA AGREMENTUL TEHNIC EUROPEAN1. Definirea produsului (produselor) și utilizarea proiectatăSe prezintă descrierea tehnică a produsului (produselor) și se specifică utilizarea proiectată pe- o pagină (sau mai puțin) de text și desenul (desenele) general(e) urmează să fie prezentate pe o pagină din anexa 1, menționată în textul din secțiunea II punctul 1sau- două pagini de text.Se descriu tipul și forma produsului (produselor) (inclusiv nivelele de performanță relevante), materialele constituente, componentele, precum și procedurile de montaj și tipul lucrărilor pentru care este (sunt) proiectat(e) produsul (produsele) menționat(e) în ATE.Se indică durata estimată de funcționare a produsului (produselor) pentru utilizarea proiectată, în sensul DPC.2. Caracteristicile produsului (produselor) și metodele de verificareSe prezintă valorile exacte ale caracteristicile și parametrilor, care se pot măsura, ale produsului (produselor) și materialele constituente și componentele acestuia (acestora), după caz, ținând seama de mandatul pentru orientările ATE pentru categoria relevantă de produse elaborată de Comisie sau, în cazul produsului (produselor) care se tratează conform procedurii specificate la articolul 9 alineatul (2) din DPC, în mod direct, ținând seama de cerințele esențiale relevante (anexa 1 la DPC) și de documentele interpretative (DI) și nivelele sau clasele de performanță conform clauzei 1.2 din DI, în măsura în care acestea sunt relevante. De asemenea, se ține seama de alte cerințe, în cazul în care există (de exemplu, cele care rezultă din alte directive comunitare). Se indică alte aspecte ale capacității de funcționare, care includ caracteristicile specifice pentru identificarea produsului (produselor), în măsura în care sunt necesare.Atunci când unele date cu privire la compoziția produsului sau parametri (de exemplu, compoziția chimică a anumitor materiale) sunt confidențiale, acestea nu ar trebui să se indice în ATE, ca atare, ci organismul de agrementare emitent trebuie să le păstreze în documentația tehnică a ATE și să le comunice doar organismelor acreditate, implicate în procedura de atestare a conformității, în măsura în care acestea le sunt necesare pentru testare, control și certificare.Se prezintă o scurtă descriere a procedurilor de evaluare a durabilității, caracteristicilor și performanței produsului. Se face trimitere la orientările ATE și/sau la standardele armonizate, cele recunoscute pe plan național sau alte standarde (metode de încercare, metode de calcul etc.) și se indică valorile și parametrii relevanți obținuți din rezultate, în cazul în care sunt potriviți și necesari pentru utilizarea produsului și proiectarea lucrărilor sau a unei părți din lucrările în care se utilizează produsul. Se prezintă o scurtă descriere a metodelor de încercare sau a metodelor de evaluare speciale și se indică valorile și parametrii relevanți rezultați, în cazul în care sunt potriviți, necesari pentru utilizarea produsului și proiectarea lucrărilor sau a unei părți din lucrările în care se utilizează produsul. Atunci când este necesar și cazul, se face trimitere la anexa (anexele) la ATE.3. Evaluarea conformității și marcajul CE3.1. Sistemul de atestare a conformitățiiSe indică sistemul necesar pentru atestarea conformității (anexa III la DPC) stabilit de Comisie. În cazul în care ATE se referă la mai multe produse, ar trebui să se indice sistemul necesar pentru atestarea conformității separat pentru fiecare dintre acestea.3.2. Responsabilități3.2.1. Atribuțiile producătorului3.2.1.1. Controlul proceselor de producție în fabricăSe specifică metodele și amploarea controlului intern permanent al proceselor de producție realizat de către producător, inclusiv tipul și frecvența minimă a încercărilor. În cazul în care ATE se referă la mai multe produse, fiecare dintre acestea ar trebui să se trateze separat.3.2.1.2. Alte atribuții ale producătorului (doar în cazul în care sunt relevante)Se specifică alte atribuții ale producătorului, în funcție de sistemul necesar pentru atestarea conformității, de exemplu, încercarea inițială de tip. În cazul în care ATE se referă la mai multe produse, fiecare dintre acestea ar trebui să se trateze separat.3.2.2. Atribuțiile organismelor acreditateSe specifică diferitele atribuții ale organismelor acreditate, în funcție de sistemul necesar pentru atestarea conformității, inclusiv tipul și frecvența încercărilor, controalelor și supravegherii, în cazul în care este relevant. În cazul în care ATE se referă la mai multe produse, fiecare dintre acestea ar trebui să se trateze separat.3.3. Marcajul CEMarcajul CE se aplică pe … (produsul însuși – în cazul în care este necesar, se indică locul de pe produs; sau eticheta atașată acestuia; ambalaj; documentele comerciale însoțitoare). Marcajul CE este însoțit de următoarele informații:Se specifică, conform dispozițiilor generale stabilite de Comisie pentru marcajul CE, informațiile care trebuie oferite împreună cu marcajul CE, de exemplu:- numele sau marca de recunoaștere a producătorului și fabricii;- numărul organismului acreditat implicat;- identitatea produsului (denumirea comercială);- numărul ATE;- caracteristicile/performanțele relevante ale produsului și nivelele/clasele de performanță ale acestora (toate produsele care au aceeași denumire, indiferent de fabrica producătoare, trebuie să îndeplinească caracteristicile și valorile de performanță relevante ale produsului);- anul de fabricație și, în cazul în care este necesar, timpul necesar executării și seria.4. Ipotezele conform cărora s-a procedat la evaluarea favorabilă a conformității produsului (produselor) cu utilizarea proiectată4.1. ProducțieSe indică metodele speciale de producție și asamblare din fabrică și se iau măsuri pentru calificarea personalului și montajul tehnic al instalației de producție (de exemplu, pentru construcții lipite și sudate), în măsura în care acest lucru este relevant pentru conformitatea produsului (produselor) cu utilizarea proiectată atunci când este (sunt) încorporat(e) în lucrări și în măsura în care are legătură cu îndeplinirea cerințelor esențiale.În cazul în care datele referitoare la producție sunt confidențiale, acestea nu ar trebui să se menționeze în ATE, ci organismul de agrementare emitent le păstrează în documentația tehnică pentru ATE și le comunică doar organismelor acreditate implicate în procedura de atestare a conformități, în măsura în care acestea le sunt necesare pentru încercări, control și certificare.4.2. MontajSe specifică dispozițiile referitoare la montajul/asamblarea produsului (produselor) la fața locului. Se oferă instrucțiuni speciale pentru personalul angajat în execuție și calitatea execuției, în măsura în care acestea sunt relevante pentru obținerea conformității produsului (produselor) cu utilizarea proiectată, atunci când se încorporează în lucrări. De asemenea, se prezintă parametrii (valorile de proiectare etc.) și metodele, în măsura în care sunt necesare pentru proiectarea lucrărilor sau a unei părți din lucrările pentru care este (sunt) proiectat(e) produsul (produsele). Atunci când este cazul, se face trimitere la standardele, orientările ATE sau anexa (anexele) la ATE. Se precizează responsabilitatea producătorului produsului (produselor) de a se asigura oferirea informațiilor referitoare la dispozițiile respective celor interesați.5. Recomandări pentru producător5.1. Recomandări privind ambalarea, transportul și depozitareaSe specifică dispozițiile, în măsura în care sunt importante pentru obținerea conformității produsului (produselor) cu utilizarea proiectată când este (sunt) încorporat(e) în lucrări. Se precizează responsabilitatea producătorului produsului (produselor) de a se asigura oferirea informațiilor referitoare la dispozițiile respective celor interesați.5.2. Recomandări cu privire la utilizare, întreținere, reparațieSe specifică dispozițiile referitoare la "starea de funcționare", întreținere, reparație și avertizări, în măsura în care sunt importante pentru menținerea conformității produsului (produselor) cu utilizarea proiectată atunci când este (sunt) încorporat(e) în lucrări. Se precizează responsabilitatea producătorului produsului (produselor) de a se asigura oferirea informațiilor referitoare la dispozițiile respective celor interesați.[1] Se indică fabrica (fabricile) producătoare, numai în cazul în care este necesar din motive tehnice, de exemplu, datorită ipotezelor din secțiunea II punctul 4.1 privind procesul de producție. Atunci când este necesar, din motive practice sau la dorința titularului, fabrica (fabricile) producătoare se pot specifica, de asemenea, într-o anexă nepublicată la ATE, pe care o păstrează organismul de agrementare emitent și pe care urmează să o comunice doar organismelor acreditate implicate în procedura de atestare a conformității.[2] JO L 40, 11.2.1989, p. 12.[3] JO L 17, 20.1.1994, p. 34.--------------------------------------------------19970722Anexa 1DESCRIEREA PRODUSULUI (PRODUSELOR)… Desen(e) pentru descrierea generală a produsului (produselor) pe o pagină, atunci când este cazul (a se vedea, de asemenea, observațiile referitoare la conținutul secțiunii II punctul 1).--------------------------------------------------19970722Anexe de la 2 la nAnexe suplimentare, atunci când este cazul, care prezintă, de exemplu:- o descriere suplimentară a produsului (produselor) și componentelor acestuia (acestora), detalii privind producția, transportul, manipularea, depozitarea, montajul (cu desene, atunci când este cazul);- metode de determinare a caracteristicilor produsului (încercări, calcule și alte metode, în măsura în care nu este posibilă trimiterea la orientările ATE sau standarde);- metode de proiectare a unei părți din lucrările în care produsul (produsele), este (sunt) proiectat(e) să fie încorporat(e), în măsura în care sunt relevante pentru conformitatea produsului (produselor) cu utilizarea proiectată atunci când este (sunt) încorporat(e) în lucrări și, atunci când nu este posibilă trimiterea la ghidurile ATE sau standarde;- instrucțiuni pentru montaj/prelucrare, în măsura în care sunt relevante pentru conformitatea produsului (produselor) cu utilizarea proiectată, atunci când nu este posibilă trimiterea la ghiduri ATE sau standarde.--------------------------------------------------


title: 2008/569/CE,Euratom: Decizia Consiliului din 27 iunie 2008 de numire a trei judecători ai Tribunalului Funcției Publice a Uniunii Europene

text:
               11.7.2008

               RO

               Jurnalul Oficial al Uniunii Europene

               L 183/31

      DECIZIA CONSILIULUI

   din 27 iunie 2008
   de numire a trei judecători ai Tribunalului Funcției Publice a Uniunii Europene
   (2008/569/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 225 A,
   având în vedere Tratatul de instituire a Comunității Europene a Energiei Atomice, în special articolul 140 B,
   întrucât:

               (1)

               Tribunalul Funcției Publice a Uniunii Europene, denumit în continuare „Tribunalul Funcției Publice”, a fost instituit prin Decizia 2004/752/CE, Euratom a Consiliului (1). În acest scop, prin respectiva decizie a fost adăugată o anexă la Protocolul privind Statutul Curții de Justiție (denumită în continuare „anexa I la Statutul Curții de Justiție”).

               (2)

               Prin Decizia 2005/150/CE, Euratom (2), Consiliul a stabilit condițiile și modalitățile care reglementează depunerea și prelucrarea candidaturilor în vederea numirii judecătorilor Tribunalului Funcției Publice, astfel cum se prevede la articolul 3 alineatul (2) din anexa I la Statutul Curții de Justiție.

               (3)

               Prin Decizia 2005/49/CE, Euratom (3), Consiliul a stabilit normele de funcționare a comitetului prevăzut la articolul 3 alineatul (3) din anexa I la Statutul Curții de Justiție, denumit în continuare „comitetul”.

               (4)

               Prin Decizia 2005/151/CE, Euratom (4), Consiliul a numit membrii comitetului.

               (5)

               Prin Decizia 2005/577/CE, Euratom (5) Consiliul a numit, după consultarea comitetului, cei șapte judecători ai Tribunalului Funcției Publice. În conformitate cu articolul 2 din decizia menționată, trei dintre acești judecători au fost numiți pentru o perioadă de trei ani, începând de la 1 octombrie 2005 și până la 30 septembrie 2008. În urma tragerii la sorți efectuate de către președintele Consiliului în cadrul reuniunii din 12 octombrie 2005, mandatele judecătorilor Irena BORUTA, Horstpeter KREPPEL și Sean VAN RAEPENBUSCH se vor încheia la 30 septembrie 2008 (6).

               (6)

               Un apel public pentru candidaturi în vederea numirii a trei judecători ai Tribunalului Funcției Publice a Uniunii Europene pentru perioada începând de la 1 octombrie 2008 și până la 30 septembrie 2014 a fost publicat la 7 decembrie 2007 (7). Termenul pentru depunerea candidaturilor a expirat la 25 ianuarie 2008. S-au depus cincizeci și trei de candidaturi, printre care și candidaturile celor trei judecători al căror mandat se încheie.

               (7)

               Comitetul s-a întrunit pe 3 și 4 martie, precum și pe 9 și 10 aprilie 2008. La încheierea lucrărilor, comitetul a finalizat avizul său și lista prevăzute la articolul 3 alineatul (4) din anexa I la Statutul Curții de Justiție. Lista conține șase candidați.

               (8)

               În temeiul articolului 225 A al patrulea paragraf din Tratatul CE și în temeiul articolului 140 B al patrulea paragraf din Tratatul CEEA, judecătorii Tribunalului Funcției Publice sunt numiți de către Consiliu.

               (9)

               Prin urmare, ar trebui numite trei persoane din lista menționată anterior, astfel încât să se asigure o componență cât mai echilibrată a Tribunalului pe criteriul geografic cât mai extins posibil dintre resortisanții statelor membre și în ceea ce privește sistemele juridice naționale reprezentate, conform prevederilor articolului 3 alineatul (1) din anexa I la Statutul Curții de justiție.

               (10)

               Decizia de numire pentru un nou mandat a celor trei judecători ai Tribunalului Funcției Publice al căror mandat se încheie este luată de Consiliu ținându-se seama de faptul excepțional că aceștia au exercitat un mandat efectiv de doi ani. În nici un caz decizia nu poate constitui un precedent,

         DECIDE:
   Articolul 1
   Sunt numiți judecători ai Tribunalului Funcției Publice a Uniunii Europene pentru o perioadă de șase ani, începând cu 1 octombrie 2008 și până la 30 septembrie 2014:

               —

               Irena BORUTA;

               —

               Horstpeter KREPPEL;

               —

               Sean VAN RAEPENBUSCH.

         Articolul 2
   Prezenta decizie produce efecte din ziua următoare datei publicării în Jurnalul Oficial al Uniunii Europene.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 27 iunie 2008.

            Pentru Consiliu

            Președintele

         D. RUPEL

      (1)  JO L 333, 9.11.2004, p. 7.

      (2)  JO L 50, 23.2.2005, p. 7.

      (3)  JO L 21, 25.1.2005, p. 13.

      (4)  JO L 50, 23.2.2005, p. 9.

      (5)  JO L 197, 28.7.2005, p. 28.

      (6)  JO C 262, 21.10.2005, p. 1.

      (7)  JO C 295, 7.12.2007, p. 26.


title: 2009/176/CE,Euratom: Decizia reprezentanților guvernelor statelor membre din 25 februarie 2009 de numire a judecătorilor și a avocaților generali la Curtea de Justiție a Comunităților Europene

text:
               7.3.2009

               RO

               Jurnalul Oficial al Uniunii Europene

               L 63/13

      DECIZIA REPREZENTANȚILOR GUVERNELOR STATELOR MEMBRE

   din 25 februarie 2009
   de numire a judecătorilor și a avocaților generali la Curtea de Justiție a Comunităților Europene
   (2009/176/CE, Euratom)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul de instituire a Comunității Europene, în special articolul 223,
   având în vedere Tratatul de instituire a Comunității Europene a Energiei Atomice, în special articolul 139,
   întrucât:

               (1)

               Mandatele domnilor Vassilios SKOURIS, Allan ROSAS, Koen LENAERTS, Uno LÕHMUS, Lars BAY LARSEN, al doamnei Rosario SILVA DE LAPUERTA, al domnilor Jerzy MAKARCZYK, Endre JUHÁSZ, Marko ILEŠIČ, Ján KLUČKA, Aindrias Ó CAOIMH, al doamnei Camelia TOADER, al domnului Jean-Jacques KASEL, judecători, și cele ale domnilor Luis Miguel POIARES PESSOA MADURO, Dámaso RUIZ-JARABO COLOMER, al doamnei Juliane KOKOTT și al doamnei Eleanor SHARPSTON, avocați generali la Curtea de Justiție a Comunităților Europene, expiră la 6 octombrie 2009.

               (2)

               Ar trebui să aibă loc o înlocuire parțială a membrilor Curții de Justiție a Comunităților Europene pentru perioada 7 octombrie 2009-6 octombrie 2015. Cu toate acestea, în absența unei propuneri, numirea a doi judecători nu poate avea loc decât la o dată ulterioară,

         DECID:
   Articolul 1
   (1)   Se numesc judecători la Curtea de Justiție pentru perioada 7 octombrie 2009-6 octombrie 2015 următoarele persoane:

               domnul Lars BAY LARSEN

               domnul Aindrias Ó CAOIMH

               domnul Endre JUHÁSZ

               domnul Jean-Jacques KASEL

               domnul Koen LENAERTS

               domnul Uno LÕHMUS

               domnul Allan ROSAS

               domnul Marek SAFJAN

               doamna Rosario SILVA DE LAPUERTA

               domnul Vassilios SKOURIS

               domnul Daniel ŠVÁBY.

         (2)   Se numesc avocați generali la Curtea de Justiție a Comunităților Europene pentru perioada 7 octombrie 2009-6 octombrie 2015 următoarele persoane:

               domnul Niilo JÄÄSKINEN

               doamna Juliane KOKOTT

               domnul Dámaso RUIZ-JARABO COLOMER

               doamna Eleanor SHARPSTON.

         Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 februarie 2009.

            Președintele

         M. VICENOVÁ


title: Decizia 2011/273/PESC a Consiliului din 9 mai 2011 privind măsuri restrictive împotriva Siriei

text:
               10.5.2011

               RO

               Jurnalul Oficial al Uniunii Europene

               L 121/11

         DECIZIA 2011/273/PESC A CONSILIULUI
   din 9 mai 2011
   privind măsuri restrictive împotriva Siriei
   CONSILIUL UNIUNII EUROPENE,
   Având în vedere Tratatul privind Uniunea Europeană, în special articolul 29,
   întrucât:

               (1)

               La 29 aprilie 2011, Uniunea Europeană și-a exprimat profunda îngrijorare cu privire la situația în curs din Siria și la desfășurarea de forțe militare și de securitate într-o serie de orașe siriene.

               (2)

               Uniunea a condamnat în mod ferm actele violente de represiune, inclusiv prin folosirea muniției de război, îndreptate împotriva demonstranților pașnici din numeroase localități din Siria, care au cauzat decesul mai multor demonstranți, precum și rănirea și reținerea arbitrară de persoane și a solicitat forțelor de securitate siriene să dea dovadă de reținere și să nu recurgă la acte de represiune.

               (3)

               Având în vedere gravitatea situației, ar trebui impuse măsuri restrictive împotriva Siriei și împotriva persoanelor răspunzătoare de represiunea violentă împotriva populației civile din Siria.

               (4)

               Se impune ca Uniunea să acționeze în continuare pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   (1)   Se interzic vânzarea, furnizarea, transferul sau exportul, către Siria, de către resortisanți ai statelor membre sau de pe teritoriul statelor membre, ori folosind nave sau aeronave aflate sub pavilionul statelor membre, de armament și de materiale conexe de toate tipurile, inclusiv arme și muniții, vehicule și echipamente militare, echipamente paramilitare și piese de schimb pentru cele de mai sus, precum și echipamente care ar putea fi folosite pentru represiunea internă, indiferent dacă acestea sunt sau nu originare de pe teritoriile lor.
   (2)   Se interzic următoarele:

               (a)

               furnizarea, în mod direct sau indirect, către orice persoană fizică sau juridică, entitate sau organism din Siria sau în scopul utilizării în Siria, de asistență tehnică, de servicii de brokeraj sau de alte servicii legate de produsele menționate la alineatul (1) sau legate de furnizarea, de fabricarea, de întreținerea și de utilizarea respectivelor produse;

               (b)

               furnizarea, în mod direct sau indirect, către orice persoană fizică sau juridică, entitate sau organism din Siria sau în scopul utilizării în Siria, de finanțare sau de asistență financiară în legătură cu produsele menționate la alineatul (1), incluzând în special granturi, împrumuturi și asigurări ale creditelor de export pentru vânzarea, furnizarea, transferul sau exportul respectivelor produse sau pentru furnizarea de asistență tehnică conexă, de servicii de brokeraj sau de alte servicii;

               (c)

               participarea în cunoștință de cauză și deliberată la activități care au drept scop sau efect eludarea interdicțiilor menționate la literele (a) sau (b).

         Articolul 2
   (1)   Articolul 1 nu se aplică în ceea ce privește:

               (a)

               furnizarea sau asistența tehnică destinate exclusiv să susțină sau să fie utilizate de către Forța Organizației Națiunilor Unite pentru supravegherea demilitarizării (UNDOF);

               (b)

               vânzarea, furnizarea, transferul sau exportul echipamentelor militare neletale sau al echipamentelor susceptibile de a fi utilizate în scopul represiunii interne, destinate unor scopuri exclusiv umanitare sau de protecție, sau programelor de construcție instituțională ale Organizației Națiunilor Unite (ONU) și ale Uniunii Europene sau operațiilor Uniunii Europene și ale ONU de gestionare a crizelor;

               (c)

               vânzarea, furnizarea, transferul sau exportul de vehicule care nu sunt destinate luptei, care au fost fabricate sau echipate cu materiale care oferă protecție balistică și care sunt destinate exclusiv folosirii pentru protejarea personalului Uniunii Europene și al statelor membre ale acesteia în Siria;

               (d)

               furnizarea de asistență tehnică, de servicii de brokeraj și de alte servicii legate de astfel de echipamente sau de astfel de programe și operații;

               (e)

               furnizarea de finanțare și de asistență financiară în legătură cu astfel de echipamente sau astfel de programe și operații;

         cu condiția ca astfel de exporturi și asistență să fi fost aprobate în prealabil de autoritatea competentă relevantă.
   (2)   Articolul 1 nu se aplică articolelor de îmbrăcăminte de protecție, inclusiv vestelor antiglonț și căștilor militare, exportate temporar în Siria de către personalul Organizației Națiunilor Unite, personalul Uniunii Europene sau al statelor sale membre, reprezentanții mediei, personalul umanitar, personalul de asistență pentru dezvoltare și personalul asociat, exclusiv pentru uz personal.
   Articolul 3
   (1)   Statele membre iau măsurile necesare pentru a împiedica intrarea pe teritoriul lor sau tranzitarea acestuia de către persoane răspunzătoare de represiunea violentă împotriva populației civile din Siria și de către persoane asociate cu acestea, astfel cum figurează în anexă.
   (2)   Alineatul (1) nu obligă un stat membru să refuze intrarea pe teritoriul său propriilor resortisanți.
   (3)   Alineatul (1) nu aduce atingere cazurilor în care unui stat membru îi revine o obligație de drept internațional, și anume:

               (a)

               în calitate de țară-gazdă a unei organizații internaționale interguvernamentale;

               (b)

               în calitate de țară-gazdă a unei conferințe internaționale organizate de ONU sau sub auspiciile acesteia;

               (c)

               în temeiul unui acord multilateral care conferă privilegii și imunități; sau

               (d)

               în temeiul Tratatului de Conciliere din 1929 (Pactul de la Lateran) încheiat de Sfântul Scaun (Statul Vatican) și Italia.

         (4)   Se consideră că alineatul (3) se aplică de asemenea în cazul în care un stat membru este țara-gazdă a Organizației pentru Securitate și Cooperare în Europa (OSCE).
   (5)   Consiliul este informat în mod corespunzător în toate cazurile în care un stat membru acordă o derogare în temeiul alineatelor (3) sau (4).
   (6)   Statele membre pot acorda derogări de la măsurile impuse la alineatul (1), atunci când deplasarea unei persoane se justifică din motive umanitare urgente sau atunci când persoana respectivă se deplasează pentru a asista la reuniuni interguvernamentale, inclusiv la reuniuni inițiate de Uniune sau la reuniuni găzduite de un stat membru care asigură președinția OSCE, în cazul în care în cadrul acestora se poartă un dialog politic care vizează direct promovarea democrației, a drepturilor omului și a statului de drept în Siria.
   (7)   Un stat membru care dorește să acorde derogările menționate la alineatul (6) informează în scris Consiliul în acest sens. Derogarea se consideră acordată, cu excepția cazului în care unul sau mai mulți membri ai Consiliului ridică obiecții în scris, în termen de două zile lucrătoare de la primirea notificării privind derogarea propusă. În cazul în care unul sau mai mulți membri ai Consiliului ridică o obiecție, Consiliul, hotărând cu majoritate calificată, poate decide să acorde derogarea propusă.
   (8)   În cazul în care, în temeiul alineatelor (3), (4), (6) și (7), un stat membru autorizează intrarea sau tranzitul pe teritoriul său al unor persoane care figurează pe lista din anexă, autorizația se limitează la scopul pentru care a fost acordată și la persoanele la care se referă.
   Articolul 4
   (1)   Se îngheață toate fondurile și resursele economice care aparțin, se află în proprietatea ori posesia sau sunt controlate de persoane răspunzătoare de represiunea violentă împotriva populației civile din Siria, precum și de către persoane fizice sau juridice și entități asociate acestora, astfel cum figurează pe lista din anexă.
   (2)   Niciun fond sau resursă economică nu se pune, în mod direct sau indirect, la dispoziția persoanelor fizice sau juridice sau a entităților care figurează pe lista din anexă și nici nu pot fi utilizate în beneficiul acestora.
   (3)   Autoritatea competentă a unui stat membru poate autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în anumite condiții pe care le consideră corespunzătoare, după ce a hotărât că fondurile sau resursele economice în cauză sunt:

               (a)

               necesare pentru a satisface nevoile de bază ale persoanelor care figurează pe lista din anexă și ale membrilor de familie aflați în întreținerea acestora, incluzând cheltuielile pentru alimente, chirie sau ipotecă, pentru medicamente și tratamente medicale, impozitele, primele de asigurare și plata facturilor la utilități;

               (b)

               destinate exclusiv plății unor onorarii rezonabile și rambursării cheltuielilor suportate în legătură cu furnizarea unor servicii juridice;

               (c)

               destinate exclusiv plății unor comisioane sau taxe aferente serviciilor de păstrare sau gestionare curentă a unor fonduri sau resurse economice înghețate; sau

               (d)

               necesare pentru cheltuieli extraordinare, cu condiția ca autoritatea competentă să fi notificat autorităților competente ale celorlalte state membre și Comisiei, motivele pe baza cărora consideră că ar trebui acordată o autorizație specifică, cu cel puțin două săptămâni înainte de acordarea acesteia.

         Un stat membru informează celelalte state membre și Comisia cu privire la orice autorizație pe care o acordă în temeiul prezentului alineat.
   (4)   Prin derogare de la dispozițiile alineatului (1), autoritățile competente ale unui stat membru pot autoriza deblocarea anumitor fonduri sau resurse economice înghețate, cu condiția îndeplinirii următoarelor condiții:

               (a)

               fondurile sau resursele economice să facă obiectul unui privilegiu judiciar, administrativ sau arbitral instituit înainte de data la care persoana fizică sau juridică sau entitatea menționată la articolul 4 alineatul (1) a fost inclusă pe lista din anexă, sau al unei hotărâri judecătorești, administrative sau arbitrale pronunțate înaintea datei respective;

               (b)

               fondurile sau resursele economice să fie utilizate exclusiv pentru a satisface pretențiile garantate printr-un astfel de privilegiu sau a căror valabilitate este recunoscută printr-o astfel de hotărâre, în limitele stabilite de actele cu putere de lege și normele administrative aplicabile care reglementează drepturile persoanelor care formulează astfel de pretenții;

               (c)

               privilegiul sau hotărârea să nu fie în beneficiul unei persoane fizice sau juridice sau al unei entități menționate în anexă; și

               (d)

               recunoașterea privilegiului sau a hotărârii respective să nu contravină politicii publice a statului membru respectiv.

         Statul membru informează celelalte state membre și Comisia cu privire la orice autorizație acordată în temeiul prezentului alineat.
   (5)   Alineatul (1) nu interzice unei persoane sau entități desemnate să efectueze plăți datorate în temeiul unui contract încheiat înaintea datei la care persoana sau entitatea respectivă a fost înscrisă pe lista din anexă, cu condiția ca statul membru relevant să fi decis că beneficiarul plății respective nu este, în mod direct sau indirect, o persoană sau entitate menționată la alineatul (1).
   (6)   Alineatul (2) nu se aplică sumelor suplimentare vărsate în conturile înghețate reprezentând:

               (a)

               dobânzi sau alte venituri generate de conturile respective; sau

               (b)

               plăți cuvenite în temeiul unor contracte, acorduri sau obligații care au fost încheiate sau au survenit anterior datei la care acestor conturi au intrat sub incidența prezentei decizii,

         cu condiția ca orice astfel de dobânzi, alte venituri și plăți să rămână sub incidența alineatului (1).
   Articolul 5
   (1)   Consiliul, hotărând la propunerea unui stat membru sau a Înaltului Reprezentant al Uniunii pentru afaceri externe și politica de securitate, întocmește și modifică lista din anexă.
   (2)   Consiliul comunică decizia sa, inclusiv motivele includerii pe listă, persoanei sau entității vizate, fie direct, dacă dispune de adresa acesteia, fie prin publicarea unui anunț care să ofere persoanei sau entității în cauză posibilitatea de a prezenta observații.
   (3)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana sau entitatea în cauză.
   Articolul 6
   (1)   Anexa cuprinde motivele includerii pe listă a persoanelor și entităților vizate.
   (2)   De asemenea, anexa include informațiile necesare identificării persoanelor sau entităților în cauză, în cazul în care acestea sunt disponibile. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și de carte de identitate, sexul, adresa (dacă este cunoscută) și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul.
   Articolul 7
   Pentru ca măsurile prevăzute de prezenta decizie să aibă un impact cât mai mare, Uniunea încurajează statele terțe să adopte măsuri restrictive similare celor prevăzute de prezenta decizie.
   Articolul 8
   Prezenta decizie se aplică pentru o perioadă de 12 luni. Aceasta se reexaminează permanent. Se reînnoiește sau se modifică, după caz, în cazul în care Consiliul consideră că obiectivele sale nu au fost îndeplinite.
   Articolul 9
   Prezenta decizie întră în vigoare la data adoptării.

      Adoptată la Bruxelles, 9 mai 2011.

            Pentru Consiliu

            Președintele

         MARTONYI J.

      ANEXĂ

         Lista persoanelor și a entităților menționate la articolele 3 și 4

         Persoane

                  Nume

                  Date de identificare

                  Motivele desemnării

                  Data desemnării

                  1.

                  Maher Al-Assad

                  născut la 8/12/1967; pașaport diplomatic nr. 4138

                  Șeful diviziei a 4-a a armatei, membru al comandamentului central al Baath, șeful Gărzii republicane; principal artizan al represiunii împotriva manifestanților.

                  09.05.2011

                  2.

                  Ali Mamlouk

                  născut la 19/2/1946 la Damasc; pașaport diplomatic nr. 983

                  Șeful serviciului de informații; șeful serviciului sirian de informații din 2005; implicare în represiunea împotriva manifestanților.

                  09.05.2011

                  3.

                  Mohammad Ibrahim Al-Chaar

                  Ministrul Internelor; implicare în represiunea împotriva manifestanților.

                  09.05.2011

                  4.

                  Atef Najib

                  Fost șef al securității politice la Deraa; implicare în represiunea împotriva manifestanților.

                  09.05.2011

                  5.

                  Hafez Makhlouf

                  născut la 2/4/1971 la Damasc; pașaport diplomatic nr. 2246

                  Colonel care conduce o unitate în cadrul serviciului de informații (General Intelligence Directorate Damascus Branch); apropiat al lui Maher al-Assad; implicare în represiunea împotriva manifestanților.

                  09.05.2011

                  6.

                  Mohammed Dib Zeitoun

                  Șef al securității politice; implicare în represiunea împotriva manifestanților.

                  09.05.2011

                  7.

                  Amjad Al-Abbas

                  Șef al securității politice la Banyas, implicare în represiunea împotriva manifestanților la Baida.

                  09.05.2011

                  8.

                  Rami Makhlouf

                  născut la 10/7/1969 la Damasc, pașaport nr. 454224

                  Om de afaceri sirian. Persoană asociată lui Maher Al-Assad; finanțează regimul permițând represiunea împotriva manifestanților.

                  09.05.2011

                  9.

                  Abd Al-Fatah Qudsiyah

                  Șef al serviciului militar de informații din Siria și, din această postură, implicat în represiunea împotriva populației civile.

                  09.05.2011

                  10.

                  Jamil Hassan

                  Șef al serviciului de informații al forțelor aeriene siriene și, din această postură, implicat în represiunea împotriva populației civile.

                  09.05.2011

                  11.

                  Rustum Ghazali

                  Șef al serviciului militar de informații, secția guvernoratul Damasc și, din această postură, implicat în represiunea împotriva populației civile.

                  09.05.2011

                  12.

                  Fawwaz Al-Assad

                  Implicare în represiunea împotriva populației civile în calitate de membru al miliției Shabiha.

                  09.05.2011

                  13.

                  Mundir Al-Assad

                  Implicare în represiunea împotriva populației civile în calitate de membru al miliției Shabiha.

                  09.05.2011


title: 2012/258/UE: Decizia Băncii Centrale Europene din 26 aprilie 2012 de modificare a Deciziei BCE/2010/22 privind procedura de acreditare a calității pentru producătorii de bancnote euro (BCE/2012/7)

text:
               15.5.2012

               RO

               Jurnalul Oficial al Uniunii Europene

               L 126/13

         DECIZIA BĂNCII CENTRALE EUROPENE
   din 26 aprilie 2012
   de modificare a Deciziei BCE/2010/22 privind procedura de acreditare a calității pentru producătorii de bancnote euro
   (BCE/2012/7)
   (2012/258/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (1),
   având în vedere Statutul Sistemului European al Băncilor Centrale și al Băncii Centrale Europene, în special articolul 16,
   având în vedere Decizia BCE/2010/22 din 25 noiembrie 2010 privind procedura de acreditare a calității pentru producătorii de bancnote euro (1), în special articolul 2 alineatul (4), articolul 7 și articolul 10,
   întrucât:

               (1)

               Competența Comitetului executiv de a decide cu privire la acreditări în temeiul articolului 2 alineatul (4) din Decizia BCE/2010/22 este delegată acestuia de către Consiliul guvernatorilor în conformitate cu articolul 12.1 al doilea paragraf din Statutul Sistemului European al Băncilor Centrale și al Băncii Centrale Europene.

               (2)

               Procedura de acordare, reînnoire și prelungire a acreditării privind calitatea prevăzută în Decizia BCE/2010/22 ar trebui modificată pentru a permite o examinare mai rapidă a cererilor de acreditare privind calitatea, asigurând astfel acordarea, reînnoirea sau prelungirea în timp util a acreditării, și pentru a reduce sarcina administrativă a Comitetului executiv al Băncii Centrale Europene (BCE).

               (3)

               În acest scop, Comitetul executiv ar trebui să poată subdelega competența de a lua decizii privind acreditările de rutină unuia sau mai multora dintre membrii acestuia. Totuși, subdelegarea nu va acoperi competența de a acorda excepții, respinge cereri de acreditare, suspenda sau revoca acreditări.

               (4)

               Prin urmare, Decizia BCE/2010/22 ar trebui modificată în consecință,

         ADOPTĂ PREZENTA DECIZIE:
   Articolul 1
   Modificare
   Articolul 2 alineatul (4) din Decizia BCE/2010/22 se înlocuiește cu următorul text:

      „(4)   Comitetul executiv are competența de a adopta toate deciziile privind acreditarea producătorilor, cu luarea în considerare a avizelor Comitetului pentru bancnote, și informează Consiliul guvernatorilor cu privire la acestea. Comitetul executiv poate decide să subdelege competențele de acordare, reînnoire sau prelungire a acestei acreditări, în conformitate cu articolul 3 alineatul (4), articolul 4 alineatul (3), articolul 7 și articolul 10, unuia sau mai multora dintre membrii acestuia.”

   Articolul 2
   Intrare în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 26 aprilie 2012.

            Președintele BCE

         Mario DRAGHI

      (1)  JO L 330, 15.12.2010, p. 14.


title: 2011/387/UE: Decizia Consiliului din 28 iunie 2011 privind lansarea schimbului automatizat de date privind înmatricularea vehiculelor în Slovenia

text:
               1.7.2011

               RO

               Jurnalul Oficial al Uniunii Europene

               L 173/9

         DECIZIA CONSILIULUI
   din 28 iunie 2011
   privind lansarea schimbului automatizat de date privind înmatricularea vehiculelor în Slovenia
   (2011/387/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor și ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu vor fi fost abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează de asemenea pe o vizită de evaluare și pe un test-pilot.

               (4)

               În conformitate cu dispozițiile de la punctul 1.1 ale capitolului 4 din anexa la Decizia 2008/616/JAI, chestionarul elaborat de grupul de lucru competent al Consiliului se aplică fiecăruia dintre schimburile automatizate de date și trebuie să fie completat de un stat membru de îndată ce acesta consideră că îndeplinește condițiile pentru schimbul de date din categoria de date corespunzătoare.

               (5)

               Slovenia a completat chestionarul privind protecția datelor și chestionarul referitor la datele privind înmatricularea vehiculelor.

               (6)

               Slovenia a derulat, împreună cu Țările de Jos, un test-pilot în vederea evaluării rezultatelor chestionarului referitor la datele privind înmatricularea vehiculelor, test care s-a încheiat cu succes.

               (7)

               O vizită de evaluare a fost efectuată în Slovenia, iar echipa belgiană/olandeză de evaluare a elaborat un raport privind vizita de evaluare și l-a înaintat grupului de lucru competent al Consiliului în vederea evaluării chestionarului referitor la datele privind înmatricularea vehiculelor.

               (8)

               Un raport general de evaluare, care prezintă rezultatele chestionarului, vizita de evaluare și testul-pilot referitor la datele privind înmatricularea vehiculelor, a fost înaintat Consiliului,

         ADOPTĂ PREZENTA DECIZIE:
   Articolul 1
   În scopul căutării automatizate a datelor privind înmatricularea vehiculelor, Slovenia a pus în aplicare pe deplin dispozițiile generale privind protecția datelor ale capitolului 6 din Decizia 2008/615/JAI și poate primi și furniza date cu caracter personal în temeiul articolului 12 din respectiva decizie începând cu data intrării în vigoare a prezentei decizii.
   Articolul 2
   Prezenta decizie întră în vigoare la data adoptării.

      Adoptată la Luxemburg, 28 iunie 2011.

            Pentru Consiliu

            Președintele

         FAZEKAS S.

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: 2009/208/CE: Decizia Parlamentului European din 22 aprilie 2008 privind închiderea conturilor Observatorului European pentru Droguri și Toxicomanie pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/141

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Observatorului European pentru Droguri și Toxicomanie pentru exercițiul financiar 2006
   (2009/208/CE)
   PARLAMENTUL EUROPEAN,
   având în vedere conturile anuale finale ale Observatorului European pentru Droguri și Toxicomanie pentru exercițiul financiar 2006 (1),
   având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2006, însoțit de răspunsurile observatorului (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (4), în special articolul 15,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0116/2008),

               1.

               ia act de conturile anuale finale ale Observatorului European pentru Droguri și Toxicomanie, astfel cum sunt anexate la raportul Curții de Conturi;

               2.

               aprobă închiderea conturilor Observatorului European pentru Droguri și Toxicomanie pentru exercițiul financiar 2006;

               3.

               încredințează Președintelui sarcina de a transmite prezenta decizie directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 67.

      (2)  JO C 309, 19.12.2007, p. 128.

      (3)  JO L 248, 16.9.2002, p. 1.

      (4)  JO L 376, 27.12.2006, p. 1.

      (5)  JO L 357, 31.12.2002, p. 72.


title: 2011/585/UE: Decizia Parlamentului European din 10 mai 2011 privind închiderea conturilor Agenției Europene pentru Medicamente pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/180

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției Europene pentru Medicamente pentru exercițiul financiar 2009
   (2011/585/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului (3) de instituire a unei Agenții Europene pentru Medicamente, în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0153/2011),

               1.

               amână închiderea conturilor Agenției Europene pentru Medicamente pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 28.

      (2)  JO L 248, 16.9.2002, p. 1.

      (3)  JO L 136, 30.4.2004, p. 1.

      (4)  JO L 357, 31.12.2002, p. 72.


title: 2013/152/UE: Decizia Consiliului din 21 martie 2013 privind lansarea schimbului automatizat de date în ceea ce privește datele ADN în Malta

text:
               26.3.2013

               RO

               Jurnalul Oficial al Uniunii Europene

               L 86/20

         DECIZIA CONSILIULUI
   din 21 martie 2013
   privind lansarea schimbului automatizat de date în ceea ce privește datele ADN în Malta
   (2013/152/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organismelor, ale oficiilor sau ale agențiilor Uniunii adoptate anterior intrării în vigoare a Tratatului de la Lisabona continuă să producă efecte juridice până la abrogarea, anularea sau modificarea respectivelor acte ca urmare a punerii în aplicare a tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Malta a informat Secretariatul General al Consiliului cu privire la fișierele naționale de analiză ADN cărora li se aplică articolele 2-6 din Decizia 2008/615/JAI, precum și cu privire la condițiile pentru căutarea automatizată prevăzute la articolul 3 alineatul (1) din decizia menționată, în conformitate cu articolul 36 alineatul (2) din respectiva decizie.

               (5)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (6)

               Malta a completat chestionarul privind protecția datelor și chestionarul referitor la schimbul de date ADN.

               (7)

               Malta a derulat cu succes un test-pilot împreună cu Austria.

               (8)

               A fost efectuată o vizită de evaluare în Malta și echipa de evaluare austriacă a elaborat un raport privind vizita de evaluare respectivă, care a fost transmis grupului de lucru competent al Consiliului.

               (9)

               A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitoare la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării și comparării automatizate a datelor ADN, Malta a pus în aplicare pe deplin dispozițiile generale privind protecția datelor din capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 21 martie 2013.

            Pentru Consiliu

            Președintele

         P. HOGAN

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: 2007/142/CE: Decizia Comisiei din 28 februarie 2007 de instituire a unei Echipe de urgențe veterinare a Comunității pentru a sprijini Comisia în susținerea statelor membre și a țărilor terțe în ceea ce privește problemele veterinare referitoare la anumite boli animale

text:
               1.3.2007

               RO

               Jurnalul Oficial al Uniunii Europene

               L 62/27

      DECIZIA COMISIEI

   din 28 februarie 2007
   de instituire a unei Echipe de urgențe veterinare a Comunității pentru a sprijini Comisia în susținerea statelor membre și a țărilor terțe în ceea ce privește problemele veterinare referitoare la anumite boli animale
   (2007/142/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În cazul apariției unor epidemii la animale sau în caz de suspiciune privind un asemenea risc, Comisia trebuie să acorde asistență statelor membre și țărilor terțe prin intermediul unei expertize epidemiologice veterinare specializate. Disponibilitatea expertizei veterinare a fost de asemenea dezbătută în contextul Consiliului pe probleme agricole și de pescuit.

               (2)

               Disponibilitatea imediată a unei expertize tehnice solide în domeniul veterinar este necesară pentru a permite Comisiei să-și îndeplinească sarcinile, în special în cazul apariției unor epidemii serioase la animale.

               (3)

               Expertiza și sprijinul sunt furnizate într-un mod mai eficient de către o echipă de specialiști calificați precum Echipa de urgențe veterinare a Comunității, ai cărei membri stau la dispoziția Comisiei la cererea acesteia. Această echipă trebuie să fie instituită, iar rolul și sarcinile sale trebuie să fie definite.

               (4)

               Pentru ca Echipa de urgențe veterinare a Comunității să poată furniza Comisiei asistența tehnică veterinară necesară, membrii echipei pot fi trimiși în statele membre sau în țările terțe respective. În acest caz, membrii ar trebui să acționeze în colaborare cu autoritățile competente din statul membru sau, respectiv, din țara terță în cauză.

               (5)

               Echipa de urgențe veterinare a Comunității ar trebui să acționeze, după caz, în strânsă colaborare cu alte grupuri internaționale de experți, precum Centrul European pentru Prevenirea și Controlul Bolilor (ECPDC), Oficiul Internațional de Epizootii (OIE), Organizația Națiunilor Unite pentru Alimentație și Agricultură (FAO) și Organizația Mondială a Sănătății (OMS), pentru a se asigura că expertiza disponibilă este utilizată în modul cel mai eficient posibil,

         DECIDE:
   Articolul 1
   (1)   Se creează o Echipă de urgențe veterinare a Comunității formată din experți (denumită în continuare „echipa”) pentru a oferi asistență tehnică veterinară cu privire la măsurile de control ce trebuie luate în cazul bolilor care fac obiectul notificării enumerate în anexa I la Directiva 82/894/CEE (1) a Consiliului (denumite în continuare „bolile”).
   (2)   Membrii echipei trebuie să fie desemnați dintre experții din domeniile: epidemiologie veterinară, virologie, animale sălbatice, gestiunea programelor de eradicare, diagnostice de laborator, organizarea serviciilor veterinare și cadrul normativ, comunicarea riscurilor, administrație și orice alte domenii relevante pentru controlul bolilor animale.
   Articolul 2
   (1)   Echipa asistă Comisia în soluționarea problemelor veterinare tehnice privind măsurile de control al bolilor animale ce trebuie luate în cazul apariției unor epidemii sau în caz de suspiciune privind un asemenea risc.
   Această asistență trebuie să includă în special:

               (a)

               asistență științifică, tehnică și administrativă la fața locului în ceea ce privește supravegherea, monitorizarea, controlul și eradicarea bolilor, în strânsă cooperare și colaborare cu autoritățile competente din statele membre sau țările terțe în care s-au semnalat epidemiile sau în caz de suspiciune privind un asemenea risc;

               (b)

               avize științifice specifice privitoare la metode adecvate de diagnosticare și investigații epidemiologice în acord cu laboratorul comunitar de referință avizat în conformitate cu lista din anexa VII la Regulamentul (CE) nr. 882/2004 (2) al Parlamentului European și al Consiliului și cu alte laboratoare de referință, după caz;

               (c)

               asistență specifică pentru a asigura coordonarea dintre serviciile veterinare ale statelor membre și țările terțe, precum și cu laboratorul comunitar de referință avizat în conformitate cu lista din anexa VII la Regulamentul (CE) nr. 882/2004 și cu alte laboratoare de referință, după caz.

         (2)   Comisia poate publica pe site-ul internet un raport de sinteză al activităților echipei și orice concluzie sau document de lucru referitor la activitățile echipei.
   Articolul 3
   (1)   În fiecare an, până la 1 iunie cel târziu, și pentru prima dată în cel mult 30 de zile de la data publicării prezentei decizii în Jurnalul Oficial al Uniunii Europene, statele membre prezintă Comisiei lista de experți propuși pentru a fi desemnați ca membri ai echipei pentru anul calendaristic următor.
   Cu această ocazie, statele membre furnizează toate informațiile adecvate cu privire la profilul profesional și domeniul de expertiză al fiecărui specialist propus.
   (2)   Membrii echipei sunt desemnați de către Comisie dintre experții propuși de statele membre.
   În fiecare an, până la 1 noiembrie cel târziu, Comisia transmite statelor membre, în cadrul Comitetului permanent pentru lanțul alimentar și sănătatea animală, lista actualizată cu membrii echipei.
   Comisia publică lista actualizată pe site-ul său internet.
   Numele membrilor sunt culese, procesate și publicate în conformitate cu Regulamentul (CE) nr. 45/2001 al Parlamentului European și al Consiliului (3).
   Membrii care nu mai pot contribui în mod eficient la activitățile echipei, care demisionează sau care nu respectă regulile prevăzute la articolul 4 al prezentei decizii sau la articolul 287 din Tratatul de instituire a Comunității Europene pot fi înlocuiți.
   Articolul 4
   Echipa va trebui să se conformeze cu regulamentul de procedură stabilit de serviciile Comisiei pe baza normelor de procedură referitoare la grupurile de experți.
   Acest regulament de procedură se publică pe site-ul internet al Comisiei.
   Articolul 5
   Membrii echipei trebuie să respecte următoarele:

               (a)

               la cererea Comisiei, să fie disponibili la orice oră și cu preaviz de scurtă durată;

               (b)

               să nu divulge informații dobândite în urma muncii în echipă atunci când li se va spune că astfel de informații sunt confidențiale.

         Articolul 6
   Membrii echipei au dreptul la o indemnizație pentru participarea la activitățile echipei desfășurate la fața locului și pentru îndeplinirea rolului de conducător de echipă sau de raportor pe o anumită problemă de misiune, așa cum se specifică în anexa la prezenta decizie.
   Rambursarea costurilor de deplasare și de ședere este efectuată de Comisie în conformitate cu regulile privitoare la rambursarea costurilor de deplasare și de ședere, precum și costuri suplimentare pentru experții externi din Oficiul pentru administrarea și lichidarea drepturilor individuale al Comisiei Europene, serviciul „Experți”,

      Adoptată la Bruxelles, 28 februarie 2007.

            Pentru Comisie

         Markos KYPRIANOU

            Membru al Comisiei

      (1)  JO L 378, 31.12.1982, p. 58.

      (2)  JO L 165, 30.4.2004, p. 1.

      (3)  JO L 8, 12.1.2001, p. 1.

      ANEXĂ
      INDEMNIZAȚII
      Membrii echipei au dreptul la indemnizații proporțional cu participarea lor la activitățile echipei după cum urmează:

                  Pentru activitățile echipei desfășurate la fața locului:

                              —

                              300 EUR pentru fiecare zi întreagă de participare sau 150 EUR pentru participarea în decursul unei dimineți sau al unei după-amieze sau prezența la o întrunire externă în legătură cu activitatea desfășurată de echipă.

                  Pentru îndeplinirea rolului de conducător de echipă sau de raportor care necesită cel puțin o zi de lucru și cu acordul prealabil scris al Comisiei:

                              —

                              300 EUR.


title: Decizia (UE) 2015/716 a Băncii Centrale Europene din 12 februarie 2015 de modificare a Deciziei BCE/2004/2 de adoptare a Regulamentului de procedură al Băncii Centrale Europene (BCE/2015/8)

text:
               5.5.2015

               RO

               Jurnalul Oficial al Uniunii Europene

               L 114/11

         DECIZIA (UE) 2015/716 A BĂNCII CENTRALE EUROPENE
   din 12 februarie 2015
   de modificare a Deciziei BCE/2004/2 de adoptare a Regulamentului de procedură al Băncii Centrale Europene (BCE/2015/8)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 12.3,
   întrucât:

               (1)

               Este oportună adaptarea normelor care guvernează procesul decizional prin procedură scrisă al Consiliului guvernatorilor, astfel cum este prevăzută la articolele 13g, 13h și 13i din Regulamentul de procedură al Băncii Centrale Europene, pentru a răspunde nevoilor speciale ale procedurii aplicabile în cazul absenței unei obiecții prevăzute la articolul 26 alineatul (8) din Regulamentul (UE) nr. 1024/2013 al Consiliului (1).

               (2)

               În ceea ce privește procedura scrisă prevăzută la articolele 13g-13i din Regulamentul de procedură al Băncii Centrale Europene și pentru respectarea termenelor specifice stabilite de acestea, este adecvată stabilirea unei perioade de maxim cinci zile lucrătoare pentru analiză pentru fiecare membru al Consiliului guvernatorilor, pentru a li se permite membrilor Consiliului guvernatorilor, în conformitate cu articolul 26 alineatul (8) din Regulamentul (UE) nr. 1024/2013, să ajungă la un acord cu privire la orice posibilă obiecție, inclusiv explicația scrisă, cu privire la un proiect de decizie într-un termen care să nu depășească o perioadă maximă de zece zile lucrătoare.

               (3)

               Articolul 10.2 din Statutul SEBC prevede că membrii Consiliului guvernatorilor își exercită personal dreptul de vot. Acesta constituie un element important al independenței membrilor Consiliului guvernatorilor, întrucât aceștia sunt membrii ex officio și nu pot fi înlocuiți pentru exercitarea votului de către o altă persoană, cu excepția cazului în care membrul respectiv este împiedicat să participe la reuniuni pentru o perioadă îndelungată în sensul articolului 10.2 din Statutul SEBC. Un vot sau un comentariu pe fond al unui membru al Consiliului guvernatorilor care ulterior este transmis în mod electronic ca parte din procesul decizional prin procedură scrisă al Consiliului guvernatorilor nu trebuie să poarte semnătura fizică a respectivului membru al Consiliului guvernatorilor. Aceasta corespunde cerințelor prevăzute la articolul 10.2 din Statutul SEBC.

               (4)

               Atunci când transmiterea în mod electronic a votului sau comentariiilor de către un membru al Consiliului guvernatorilor nu este fezabilă, respectivul membru al Consiliului guvernatorilor poate autoriza în mod expres o altă persoană să semneze votul sau comentariile pe fond. O astfel de semnătură a persoanei autorizate doar confirmă că respectivul vot sau comentariile au fost exprimate personal de respectivul membru al Consiliului guvernatorilor.

               (5)

               Decizia BCE/2004/2 (2) ar trebui modificată pentru a ține seama de aceste evoluții,

         ADOPTĂ PREZENTA DECIZIE:
   Articolul 1
   Modificare a Regulamentului de procedură al Băncii Centrale Europene
   Decizia BCE/2004/2 se modifică după cum urmează:

               1.

               Articolul 4.7 se înlocuiește cu următorul text:
               „Dacă nu este prevăzut expres la articolul 4.8, deciziile pot fi luate și prin intermediul unei proceduri scrise, cu excepția cazului în care cel puțin trei membri ai Consiliului guvernatorilor formulează obiecții. O procedură scrisă presupune: (i) de regulă, acordarea a cel puțin cinci zile lucrătoare pentru analiză pentru fiecare membru al Consiliului guvernatorilor; (ii) aprobarea personală expresă sau tacită de către fiecare membru al Consiliului guvernatorilor (sau supleantul acestuia, în conformitate cu articolul 4.4); și (iii) o consemnare a oricărei astfel de decizii în procesul-verbal al următoarei reuniuni a Consiliului guvernatorilor. Deciziile care urmează să fie luate prin intermediul unei proceduri scrise se aprobă de către membrii Consiliului guvernatorilor cu drept de vot la data aprobării.”

               2.

               La articolul 4, se adaugă următoarele alineate:

                           „4.8

                           În sensul articolelor 13g-13i, deciziile pot fi luate și prin intermediul unei proceduri scrise, cu excepția cazului în care cel puțin trei membri ai Consiliului guvernatorilor formulează obiecții. O procedură scrisă presupune maxim cinci sau, în cazul articolului 13h, două zile lucrătoare pentru analiză pentru fiecare membru al Consiliului guvernatorilor.

                           4.9

                           Pentru orice procedură scrisă, un membru al Consiliului guvernatorilor (sau supleantul acestuia, conform articolului 4.4) poate autoriza în mod expres o altă persoană să semneze votul sau comentariul pe fond al acestuia astfel cum l-a aprobat personal.”

         Articolul 2
   Intrarea în vigoare
   Prezenta decizie intră în vigoare la data adoptării ei.

      Adoptată la Frankfurt pe Main, 12 februarie 2015.

            Președintele BCE

         Mario DRAGHI

      (1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit(JO L 287, 29.10.2013, p. 63).

      (2)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).


title: 2012/657/UE: Decizia Consiliului din 22 octombrie 2012 de numire a unui membru austriac și a unui supleant austriac în cadrul Comitetului Regiunilor

text:
               24.10.2012

               RO

               Jurnalul Oficial al Uniunii Europene

               L 294/8

         DECIZIA CONSILIULUI
   din 22 octombrie 2012
   de numire a unui membru austriac și a unui supleant austriac în cadrul Comitetului Regiunilor
   (2012/657/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Markus LINHART.

               (3)

               Un loc de supleant va deveni vacant ca urmare a numirii domnului Hannes WENINGER în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Hannes WENINGER, Geschäftsführender Gemeinderat und Abgeordneter zum Nationalrat;

                     și

               (b)

               în calitate de supleant:

                           —

                           domnul Markus LINHART, Bürgermeister.

         Articolul 2
   Prezenta decizie intră în vigoare la data adoptării.

      Adoptată la Luxemburg, 22 octombrie 2012.

            Pentru Consiliu

            Președintele

         S. ALETRARIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2012/553/UE, Euratom: Decizia Parlamentului European din 10 mai 2012 privind închiderea conturilor referitoare la execuția bugetului general al Uniunii Europene aferent exercițiului financiar 2010, Secțiunea III – Comisia

text:
               17.10.2012

               RO

               Jurnalul Oficial al Uniunii Europene

               L 286/98

         DECIZIA PARLAMENTULUI EUROPEAN
   din 10 mai 2012
   privind închiderea conturilor referitoare la execuția bugetului general al Uniunii Europene aferent exercițiului financiar 2010, Secțiunea III – Comisia
   (2012/553/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0256/2011] (2),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2009 [COM(2011) 736] și documentele de lucru ale serviciilor Comisiei care însoțesc raportul în cauză [SEC(2011) 1350 și SEC(2011) 1351],

               —

               având în vedere Comunicarea Comisiei din 1 iunie 2011 intitulată „Sinteza realizărilor Comisiei în materie de gestiune în 2010” [COM(2011) 323],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2010 [COM(2011) 643] și documentul de lucru al serviciilor Comisiei care însoțește raportul în cauză [SEC(2011) 1189],

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3), precum și rapoartele speciale ale Curții de Conturi,

               —

               având în vedere Declarația de asigurare (4) privind fiabilitatea conturilor și conformitatea operațiunilor subiacente cu legile și reglementările în vigoare întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2012 privind descărcarea de gestiune care trebuie acordată Comisiei cu privire la execuția bugetului general al Uniunii Europene pentru exercițiul financiar 2010 (06081/1/2012 – C7-0053/2012) și având în vedere că Regatul Unit, Țările de Jos și Suedia au refuzat, pentru prima dată, să recomande ca descărcarea de gestiune să fie acordată,

               —

               având în vedere Recomandarea Consiliului din 21 februarie 2012 privind descărcarea de gestiune a agențiilor executive în ceea ce privește execuția bugetară pentru exercițiul financiar 2010 (06084/2012 – C7-0052/2012),

               —

               având în vedere articolele 317, 318 și 319 din Tratatul privind funcționarea Uniunii Europene și articolul 106a din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (6), în special articolul 14 alineatele (2) și (3),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0098/2012),

               A.

               întrucât, în conformitate cu articolul 318 din Tratatul privind funcționarea Uniunii Europene, Comisia prezintă conturile aferente operațiunilor bugetare și întocmește un bilanț financiar al activelor și pasivelor Uniunii,

               1.

               aprobă închiderea conturilor referitoare la execuția bugetului general al Uniunii Europene aferent exercițiului financiar 2010;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea III – Comisia și agențiile executive – și în rezoluția sa din 10 mai 2012 referitoare la rapoartele speciale întocmite de Curtea de Conturi în contextul acordării Comisiei a descărcării de gestiune pentru 2010 (7);

               3.

               încredințează Președintelui sarcina de a transmite prezenta decizie Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.

      (6)  JO L 11, 16.1.2003, p. 1.

      (7)  Texte adoptate, P7_TA(2012) 154 (a se vedea pagina 68 din prezentul Jurnal Oficial).


title: 2008/79/CE,Euratom: Decizia Consiliului din 20 decembrie 2007 de modificare a Protocolului privind Statutul Curții de Justiție

text:
               29.1.2008

               RO

               Jurnalul Oficial al Uniunii Europene

               L 24/42

      DECIZIA CONSILIULUI

   din 20 decembrie 2007
   de modificare a Protocolului privind Statutul Curții de Justiție
   (2008/79/CE, Euratom)
   CONSILIUL UNIUNII EUROPENE
   având în vedere Tratatul de instituire a Comunității Europene, în special articolul 245 paragraful al doilea,
   având în vedere Tratatul de instituire a Comunității Europene a Energiei Atomice, în special articolul 160 paragraful al doilea,
   având în vedere solicitarea Curții de Justiție din 11 iulie 2007,
   având în vedere avizul Comisiei din 20 noiembrie 2007,
   având în vedere avizul Parlamentului European din 29 noiembrie 2007,
   întrucât:
   Este necesar să se prevadă posibilitatea de a deroga de la anumite dispoziții ale Protocolului privind Statutul Curții referitoare la procedură, în cadrul inițierii unei proceduri preliminare de urgență pentru acțiunile în vederea pronunțării unei hotărâri preliminare referitoare la spațiul de libertate, securitate și justiție și se impune, pentru respectarea ordinii, să se aibă în vedere, în egală măsură, în cadrul dispoziției prin care sunt permise aceste derogări, procedura accelerată prevăzută de Regulamentul de procedură al Curții,
   DECIDE:
   Articolul 1
   După articolul 23 din Protocolul privind Statutul Curții de Justiție se introduce următorul articol:

      „Articolul 23a
      Regulamentul de procedură poate prevedea o procedură accelerată și, pentru acțiunile în vederea pronunțării unei hotărâri preliminare referitoare la spațiul de libertate, securitate și justiție, o procedură de urgență.
      Pentru depunerea memoriilor și a observațiilor scrise, respectivele proceduri pot prevedea un termen mai scurt decât cel prevăzut la articolul 23, și, prin derogare de la articolul 20 paragraful al patrulea, absența concluziilor avocatului general.
      Procedura de urgență poate prevedea, în plus, limitarea părților și a altor persoane interesate menționate la articolul 23, autorizate să depună memorii sau observații scrise, și, în cazuri de extremă urgență, omiterea fazei scrise a procedurii.”

   Articolul 2
   Prezenta decizie intră în vigoare în prima zi a celei de a doua luni de la data publicării în Jurnalul Oficial al Uniunii Europene.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA


title: 2010/1/: Decizia Comisiei din 23 decembrie 2009 privind prelungirea mandatului Grupului european pentru deontologie în domeniul științei și noilor tehnologii

text:
               5.1.2010

               RO

               Jurnalul Oficial al Uniunii Europene

               L 1/8

         DECIZIA COMISIEI
   din 23 decembrie 2009
   privind prelungirea mandatului Grupului european pentru deontologie în domeniul științei și noilor tehnologii
   (2010/1/UE)
   COMISIA EUROPEANĂ,
   având în vedere Tratatul privind Uniunea Europeană și Tratatul privind funcționarea Uniunii Europene,
   întrucât:

               (1)

               În noiembrie 1991, Comisia Europeană a decis încorporarea deontologiei în procesul decizional în politicile comunitare în materie de cercetare și dezvoltare tehnologică prin înființarea Grupului consultanților cu privire la implicațiile deontologice ale biotehnologiilor (GCIDB).

               (2)

               La 16 decembrie 1997, Comisia a decis înlocuirea GCIDB cu Grupul european pentru deontologie în domeniul științei și noilor tehnologii (EGE) prelungind mandatul grupului, astfel încât să fie acoperite aplicațiile științifice și tehnologice din toate domeniile.

               (3)

               Mandatul EGE, cu unele atribuții ușor modificate, a fost reînnoit prin Decizia Comisiei din 26 martie 2001, pentru o perioadă de patru ani [C(2001) 691].

               (4)

               Actualul mandat al EGE a fost stabilit la 11 mai 2005 [Decizia 2005/383/CE a Comisiei (1) și prelungit prin Decizia 2009/757/CE a Comisiei (2)].

               (5)

               În prezent este oportună reînnoirea mandatului pentru o perioadă de cinci ani și, în consecință, desemnarea noilor membri; cu toate acestea, prezenta decizie nu prejudiciază posibilitatea, pentru noua Comisie, de a revizui conținutul mandatului.

               (6)

               Prezenta decizie înlocuiește Decizia 2009/757/CE,

         ADOPTĂ PREZENTA DECIZIE:
   Articolul 1
   Comisia decide reînnoirea mandatului Grupului european pentru deontologie în domeniul științei și noilor tehnologii (EGE) pe o perioadă de cinci ani.
   Articolul 2
   Misiune
   Sarcina EGE este aceea de a furniza Comisiei recomandări cu privire la chestiuni de natură deontologică din domeniul științelor și noilor tehnologii, la cererea Comisiei sau din proprie inițiativă. Parlamentul și Consiliul pot semnala Comisiei probleme pe care aceștia le consideră a fi de importanță majoră din punct de vedere deontologic. Comisia stabilește, în cazul în care solicită avizul EGE, o dată limită până la care trebuie prezentat avizul respectiv.
   Articolul 3
   Componență – Nominalizare – Numire
   (1)   Membrii EGE sunt numiți de președintele Comisiei.
   (2)   Se aplică următoarele dispoziții:

               —

               Membrii sunt numiți ad personam. Membrii își desfășoară activitatea cu titlu personal și fac recomandări Comisiei independent de orice influență din exterior. EGE este independent, pluralist și multidisciplinar.

               —

               EGE este alcătuit din cel mult 15 membri.

               —

               Fiecare membru EGE este numit pe o perioadă de cinci ani. O astfel de numire poate fi reînnoită de cel mult două ori.

               —

               Identificarea și selecționarea membrilor EGE se realizează pe baza unei cereri deschise de propuneri. Candidaturile suplimentare primite pe alte căi vor fi, de asemenea, luate în considerare în procedura de selecție.

               —

               Lista membrilor EGE se publică de către Comisie în Jurnalul Oficial al Uniunii Europene.

               —

               Candidații potriviți, care nu sunt numiți membri, sunt înscriși pe o listă de rezervă.

               —

               Atunci când un membru nu mai poate contribui în mod eficient la activitatea grupului sau demisionează, președintele poate numi un membru, de pe lista de rezervă, care să îl înlocuiască pentru perioada rămasă a mandatului membrului inițial.

         Articolul 4
   Funcționare
   (1)   Membrii EGE aleg un președinte și un vicepreședinte din rândurile lor pentru durata mandatului.
   (2)   Programul de lucru al EGE, care include revizuiri din perspectivă deontologică sugerate de EGE din proprie inițiativă, este aprobat de președintele Comisiei. Biroul Consilierilor de Politică Europeană (BEPA) al Comisiei, acționând în strânsă cooperare cu președintele EGE, răspunde de organizarea activității EGE și a secretariatului acestuia.
   (3)   Sesiunile de lucru ale EGE sunt confidențiale. În afara acestor sesiuni de lucru, EGE poate discuta despre activitatea sa cu departamentele implicate ale Comisiei și poate invita reprezentanți ai ONG-urilor sau organizații reprezentative, dacă este cazul, în vederea unui schimb de opinii. Agenda ședințelor EGE va fi distribuită serviciilor relevante ale Comisiei.
   (4)   EGE se va reuni, în mod normal, în sediile Comisiei în funcție de calendarul și modalitățile stabilite de Comisie. EGE ar trebui să se reunească de cel puțin 6 ori într-o perioadă de 12 luni, totalizând aproximativ 12 zile lucrătoare pe an. Membrii ar trebui să participe la cel puțin patru ședințe pe an.
   (5)   În vederea pregătirii avizelor sale și în limita resurselor disponibile pentru această acțiune, EGE:

               —

               poate invita experți cu competențe specifice, pentru a îndruma activitatea EGE și a-i furniza informații, dacă acest lucru este considerat util și/sau necesar;

               —

               poate iniția studii în vederea colectării tuturor informațiilor științifice și tehnice necesare;

               —

               poate înființa grupuri de lucru pentru chestiuni specifice;

               —

               organizează o masă rotundă publică în vederea promovării dialogului și îmbunătățirii transparenței, pentru fiecare aviz pe care îl elaborează;

               —

               stabilește legături strânse cu departamentele Comisiei implicate în tematica asupra căreia lucrează grupul;

               —

               poate stabili legături mai strânse cu reprezentanți ai diverselor organisme de etică din Uniunea Europeană și din țările candidate.

         (6)   Fiecare aviz se publică imediat după adoptare. Atunci când un aviz nu este adoptat în unanimitate, acesta include toate punctele de vedere divergente. Atunci când există o cerere operațională de emitere mai rapidă a unei recomandări cu privire la un anumit subiect, se elaborează declarații scurte urmate, dacă este necesar, de o analiză completă, asigurându-se respectarea principiului transparenței la fel ca pentru orice alt aviz. Avizele EGE se referă întotdeauna la stadiul curent al tehnologiei la momentul emiterii avizului. EGE poate decide reactualizarea avizelor dacă consideră acest lucru necesar.
   (7)   EGE își adoptă regulamentul de procedură.
   (8)   Înainte de sfârșitul mandatului se elaborează un raport privind activitățile EGE, sub responsabilitatea președintelui. Raportul se publică.
   Articolul 5
   Cheltuielile aferente ședințelor
   Cheltuielile de călătorie și de ședere aferente ședințelor EGE sunt suportate de Comisie, în conformitate cu normele acesteia.
   Articolul 6
   Intrarea în vigoare
   Prezenta decizie se publică în Jurnalul Oficial al Uniunii Europene și intră în vigoare în ziua nominalizării noilor membrii EGE. Aceasta înlocuiește Decizia 2009/757/CE.

      Adoptată la Bruxelles, 23 decembrie 2009.

            Pentru Comisie

         José Manuel BARROSO

            Președintele

      (1)  JO L 127, 20.5.2005, p. 17.

      (2)  JO L 270, 15.10.2009, p. 18.